ཟི་ལིང་མི་དམངས་སྲིད་གཞུང་ལ་སྒོར་མོ་མེད་ཅེས་པ་ནི་རྫུན་ཡིན་ཏེ།མཚོ་སྔོན་ཞིང་ཆེན་གྱི་ཏང་ཨུ་ཧྲུའུ་ཅི་སྔོན་མ་སའོ་རོང་དང་ཟི་ལིང་གྲོང་ཁྱེར་གྱི་ཏང་ཨུ་ཧྲུའུ་ཅི་སྔོན་མ་མའོ་ཞོ་པུན་སོགས་ཀྱིས་ལྐོག་ཟ་བྱས་པའི་དངུལ་སྒོར་གྱིས་བོད་རིགས་སློབ་ཆུང་ཉི་ཤུ་སུམ་ཅུ་ལྷག་འཛུགས་ཐུབ་པ་མ་ཟད།ནང་ལོགས་ལ་དབོར་འདྲེན་བྱས་དང་བྱེད་བཞིན་པའི་མཚོ་ནུབ་སོག་བོད་རང་སྐྱོང་ཁུལ་ཁོངས་ཀྱི་ཚྭ་རིན་གྱིས་ཀྱང་བོད་སོག་སློབ་ཆུང་བརྗོད་ལས་འདས་པ་ཞིག་འཛུགས་ཐུབ།མ་ཟད་ཟི་ལིང་གྲོང་ཁྱེར་སྲིད་གཞུང་གིས་ཧེ་རིགས་འབུམ་གསུམ་ལྷག་ཡོད་པ་ཁོང་ཚོར་ཧེ་རིགས་སློབ་ཆུང་དང་སློབ་འབྲིང་༥་ལྷག་བཙུགས་ཡོད་པ་དང་།ཟི་ལིང་གི་རྒྱ་རིགས་རྣམས་ལ་གྲོང་ཁྱེར་སྲིད་གཞུང་གིས་སློབ་ཆུང་བརྒྱ་ལྷག་བཙུགས་ཡོད།སྲིད་གཞུང་གིས་ཟི་ལིང་མངའ་ཁོངས་ནས་རྒྱ་རིགས་དྲུག་སྟོང་མ་ཟིན་རེ་ལ་སློབ་གྲྭ་གཅིག་རེ་དང་ཧེ་རིགས་ཁྲི་བདུན་རེ་ལ་སློབ་གྲྭ་གཅིག་རེ་བཙུགས་ནས།བོད་པ་འབུམ་གཉིས་མ་ལྷག་ལ་སློབ་གྲྭ་གཅིག་ཀྱང་མི་འཛུགས་པ་འདིས་ཅི་མཚོན།གཞུང་ཕྱོགས་ཀྱིས་བོད་རིགས་སློབ་ཆུང་གཅིག་ཡོད་ཟེར་བ་དེའང་ཟི་ལིང་གྲོང་ཁྱེར་གྱི་སྤྱི་ལེ་བརྒྱད་ཅུའི་ཕ་རོལ་གྱི་སྟོང་སྐོར་རྫོང་གི་རི་བོ་ཉི་ཟླ་སློབ་ཆུང་དེ་ལ་ཟེར།